钦定古今图书集成/明伦汇编/氏族典/第290卷 > 唐璘
## 钦定古今图书集成/明伦汇编/氏族典/第290卷 > 唐璘

按《宋史唐璘传》：“璘字伯玉，古田人。游太学，嘉定十年，
举进士，调吴县尉，移监县税，以直闻。调瑞州学教授。
用白鹿洞教法，崇礼让，后文艺，士翕然知向。监行在
榷货务门，知晋陵县。制置使陈韡留守建康，辟为通
判，擢监察御史。璘感激知遇，弹击无所避匈外，授广
西运判，改知嘉兴府，寻改江东运判。时边事急，置四”
察访使，就诏璘分建康、太平、池州、江西。寻升直华文
阁、知广州、广东经略安抚使。梅州寇作，璘示以威信寇寻息，上章乞致仕。帝思见之，亟命入奏，擢太常少
卿。寻丁内艰。璘居丧，哀毁不食，久之，疾革，卒。璘立台
仅百日，世谓“再见唐介”至切。劘上躬尽言无隐，帝益
严惮之。